Z A P I S N I K

     
Sa sjednice Općinskog vijeća općine Jarmina održane 09. ožujka 2015. godine u 19,oo sati u prostorijama općine Jarmina.

      NAZOČNI:                                                                   ODSUTNI:

1. MARIO ROŽIĆ                                                1. MARKO  MLINAR

2. MARIO  MATIĆ                                                    
3. STJEPAN BENČIĆ                                               
4. VLADIMIR KLARIĆ                                           
5. DRAGUTIN CULI
6. STEVO  CULEJ                                                 
7. STJEPAN DADIĆ
8. MARIO CAFUTA
9. JOSIP  HANŽEK

10. TATJANA  LUSAVEC

Predsjednik Općinskog vijeća Mario Rožić, pozdravio je nazočne vijećnike, utvrdio da
postoji kvorum, a za današnju sjednicu predlaže:  

                                     D N E V N I     R E D

1. Usvajanje zapisnika sa prethodne sjednice

2. Aktualni sat – Općinski načelnik

2.1  Pravilnik o unutarnjem redu Jedinstvenog upravnog odjela Općine Jarmina,

2.2 Izvješće o nepravilnostima iz sustava unutarnjih financijskih kontrola,

2.3 Prijedlog izmjene visine naknade o sufinanciranju tečaja o održivoj uporabi pesticida i 

      rukovatelja traktora s radnim priključcima (sa 15.000,00 na 30.000,00 kn).

3. Donošenje odluke o socijalnom programu za 2015. godinu,

4. Donošenje odluke o programu javnih potreba u športu za 2015.godinu,

5. Donošenje odluke o programu financijske potpore udrugama, političkim strankama i ostalim udrugama od posebnog interesa za općinu za 2015. godinu,

6. Donošenje odluke o programu gradnje objekata i uređaja komunalne infrastrukture,

7. Donošenje odluke o programu održavanja komunalne infrastrukture za 2015. godinu,    

8. Donošenje odluke o imenovanju mrtvozornika za područje Općine Jarmina

9. Donošenje odluke o kandidatu za suca porotnika Županijskog suda u Vukovaru

10. Izvješće o radu Općinskog vijeća za 2015. godinu, 

11. Rasprava o poduzimanju mjera povlačenja sredstava iz EU fondova i priprema projekata

12. Imenovanje povjerenstva o proslavi Dana Općine i raspisivanje Javnog poziva za dodjelu priznanja zaslužnima građanima,

13. Razno – Savjet mladih, javni poziv treba ponoviti. 
     
Glasovanjem vijećnika dnevni red je jednoglasno prihvaćen.

Točka 1.
1/1

Zapisnik sa prethodne sjednice Općinskog vijeća od 29. siječnja 2015. godine, bez primjedbi je jednoglasno prihvaćen.  

Točka 2.

2/1
Načelnik A. Draganić izvijestio je a prema upitu vijećnika sa prethodne sjednice da su izvršene konzultacije sa odgovornom osobom „Elektra Vinkovci“, gosp. Čalić u svezi sanacije i izmjene mreže u ulicama Vinkovačkoj, Bana Jelačića i po potrebi u drugim ulicama, te će se predvidjeti izvođenje takovih radova u 2016. godini a prema planiranim sredstvima i potrebi. 
Također je dogovorena djelomična rekonstrukcija javne rasvjete u ul. N.Š. Zrinskog.

2/2
Načelnik je nadalje izvijestio da su izrađeni elaborati kao i potrebna tehnička dokumentacija za sanaciju i rekonstrukciju ulice Gundulićeve i cijelom dijelu, sanaciju i rekonstrukciju preostalog dijela zgrade Općine a radi priprema za nastavak izgradnje solarne elektrane.

Izrađeni su elaborati energetske učinkovitosti za zgrade Općine i Društvenog doma kao i za obiteljske kuće u vlasništvu Općine predviđene za prodaju. Sukladno istom izvršene su pripremne radnje, pripremljena dokumentacija te sa projektima aplicirano za Fondove radi povlačenja sredstava iz istih, ujedno je izvršena aplikacija na za energetsku učinkovitost i sufinanciranje vršenja radova za obiteljske kuće zainteresiranih mještana.  
2.1/1
A. Draganić i D. Culi su obrazložili Pravilnik o unutarnjem redu Jedinstvenog upravnog odjela Općine Jarmina, koji je donesen prema odluci Općinskog načelnika, istaknuli da su izvršene izmjene u dijelu obveza djelatnika, preraspodjele radnog vremena, radovi na održavanju vodovoda i distribuciji vode, za koje nema potrebe i uskladili pojedine članke sa novim zakonskim okvirima.
2.2/1

A. Draganić i D. Culi su obrazložili Izvješće o nepravilnostima iz sustava unutarnjih financijskih kontrola, kojega je podnio D. Culi, osoba imenovana za utvrđivanje nepravilnosti u Općini Jarmina, odlukom Općinskog načelnika od 01. 07. 2014. godine. Posebno su istaknuli da opisane i utvrđene nepravilnosti nisu nepoznate jer se o istima raspravljalo na prošlim sjednicama Općinskog vijeća, te da se već započelo sa otklanjanjem utvrđenih nepravilnostima a za ostale će se započeti u tijeku mjeseca ožujka, sukladno zadanim rokovima iz izvješća.

Prema pojedinostima iz izvješća provedena je kratka rasprava vijećnika.

2.3/1
A. Draganić je obrazložio provedene radnje u svezi održavanju tečaja o održivoj uporabi pesticida, kojeg su pohađala 84 mještana Jarmina, a tečaj obrazovanja za rukovatelja traktorom s radnim priključcima završilo je 68 zainteresiranih mještana. Sukladno odluci o sufinanciranju dijela troškova u kojoj su predviđena sredstva do iznosa od 15.000,oo kuna, a obzirom na veliku zainteresiranost i izvršene tećajeve predlaže da se iznos sredstava za sudjelovanje u sufinanciranju povisi na 25.000,oo kuna. Izmjena i dopuna Odluke o sufinanciranju dijela troškova …….. KLASA: 015-01/15-01/1, UR.BROJ: 2188/04-01-15-04, od 29.01.2015.g. a koje se odnosi samo u povećanju na 25.000,oo kuna, je bez rasprave jednoglasno donijeta. 

Točka 3.

3/1

A. Draganić kao predlagatelj obrazložio je prijedlog Odluke o socijalnom programu za 2015. godinu, sa financijskim pokazateljima raspodjele sredstava po pojedinim pozicijama. Odluka o socijalnom programu za 2015. godinu, uz kratku raspravu je jednoglasno donijeta.

Točka 4.

4/1

A. Draganić kao predlagatelj obrazložio je prijedlog Odluke o programu javnih potreba u športu za 2015.godinu, sa financijskim pokazateljima raspodjele sredstava po pojedinim pozicijama i sufinanciranju udruga u športu. Odluka o programu javnih potreba u športu za 2015.godinu, uz kratku raspravu je donijeta sa 8 glasova za i 2 suzdržana glasa.

Točka 5.

5/1

A. Draganić kao predlagatelj obrazložio je prijedlog Odluke o programu financijske potpore udrugama, političkim strankama i ostalim udrugama od posebnog interesa za općinu za 2015.godinu, sa financijskim pokazateljima raspodjele sredstava po pojedinim pozicijama i sufinanciranju udruga, političkih stranaka, vjerskih zajednica i ostalih udruga. Na prijedlog S. Benčić u prijedlog je u članku 3. uvrštena i manifestacija MOTO SUSRETA u 2015. godini. Odluka o programu financijske potpore udrugama, političkim strankama i ostalim udrugama od posebnog interesa za općinu za 2015. godinu, uz kratku raspravu i predloženom izmjenom je donijeta sa 8 glasova za i 2 suzdržana glasa.

Točka 6.

6/1

A. Draganić kao predlagatelj obrazložio je prijedlog Odluke o programu gradnje objekata i uređaja komunalne infrastrukture za 2015.godinu, sa financijskim pokazateljima raspodjele sredstava po pojedinim pozicijama. Odluka o programu gradnje objekata i uređaja komunalne infrastrukture za 2015. godinu, uz kratku raspravu je donijeta jednoglasno.

Točka 7.

7/1

A. Draganić kao predlagatelj obrazložio je prijedlog Odluke o održavanja komunalne infrastrukture za 2015. godinu, sa financijskim pokazateljima raspodjele sredstava po pojedinim pozicijama. Odluka o programu održavanja komunalne infrastrukture za 2015. godinu, uz kratku raspravu je donijeta jednoglasno.

Točka 8.
8/1

D. Culi je obrazložio prijedlog imenovanja doktora medicine – mrtvozornika za područje Općine Jarmina a prema uputi Upravnog odjela za zdravstvo Vukovarsko srijemske županije za koje su predloženi: Blanka Huber, Lucija Jakelić, Mislav Šimunić, Anto Blažanović i Vladislav Nadaš. Prema predloženom Odluka o prijedlogu za imenovanje doktora medicine – mrtvozornika je jednoglasno donijeta.  
Točka 9.
9/1
D. Culi je obrazložio prijedlog Županijske skupštine Vukovarsko-srijemske županije za davanje prijedloga za suca porotnika Županijskog suda u Vukovaru. Nakon kratke rasprave predlaže se vijećnica Tatjana Lusavec, te je Odluka o prijedlogu kandidata za suca porotnika Županijskog suda u Vukovaru jednoglasno donijeta.

Točka 10.
10/1

M. Rožić i D. Culi su obrazložili podnijeto detaljno izvješće o radu i aktivnostima Općinskog vijeća za 2015. godinu iz kojeg su vidljive sve Odluke, zaključci, evidencija prisutnosti vijećnika na sjednicama, aktivnosti pojedinačno Odbora te aktivnosti povjerenstava po posebnostima. Kroz raspravu vijećnika a posebno S. Benčić i A. Draganić, došlo se do zaključka da se predloženo izvješće nadopuni sa ostvarenim projektima za koje su donijete pojedine Odluke i pokazatelji realizacija istih, te se kao takovo objavi na web stranici Općine Jarmina. Izvješće o radu i aktivnostima Općinskog vijeća za 2015. godinu sa predloženim izmjenama je jednoglasno usvojeno.

Točka 11.
11/1
M. Rožić je kao predlagatelj ove točke obrazložio i otvorio raspravu o poduzimanju mjera i i aktivnosti pojedinaca iz redova vijeća kao i vanjskih suradnika o potrebi iniciranja projekata, izradu i apliciranje na različite fondove a sve u svrhu povlačenja sredstava iz istih. 

A. Draganić je obrazložio da je već u točki 2. ove sjednice iznio sve projekte za koje su u izradi potrebne projektne dokumentacije kao i projekte za koje se već apliciralo kroz razne mjere fondova a čekaju se odgovori i potvrde za ostvarenje istih. 

U raspravi su aktivno sudjelovali M. Matić, S. Benčić, i drugi a D. Culi je iznio prijedlog da se imenuje radno tijelo ili Odbor  te predložio Petru Draganić (posjeduje licencu za apliciranje EU fondova), koja je već izradila pojedine projekte, Ivonu Mikulić (posjeduje licencu za apliciranje EU fondova)  koja također sudjeluje u pisanju i izradi dokumentacije za pojedine projekte, Stjepana Benčić jer posjeduje znanje i vještine potrebne za izradu dokumentacije, a po potrebi da se radno tijelo može povećati u broju svih zainteresiranih sa idejama po projektima. Odluka o formiranju radnog tijela za izradu dokumentacije i apliciranje prema fondovima EU sa prijedlogom kandidata je jednoglasno donijeta.     
Točka 12.

12/1

A. Draganić je obrazložio potrebu izbora povjerenstva za izradu prijedloga programa obilježavanja Dana Općine Jarmina, te provođenje javnog poziva za predlaganje i odabir fizičkih osoba i pravnih osoba za dodjelu Priznanja Općine Jarmina. U povjerenstvo su predloženi A. Draganić, S. Benčić, M. Rožić, J. HAnžek i M. Mlinar, te je jednoglasno donijeta Odluka o odabiru povjerenstva za program obilježavanja dana Općine Jarmina. 

Točka 13.
13/1
S. Dadić je postavio pitanje oko naplate grobne naknade u Općini Jarmina, u svezi plaćanje iste po grobnom mjestu ili po površini zauzimanja grobnog mjesta. 

A. Draganić je obrazložio da će nakon izvršene provjere i utvrđivanja pravnog statusa dobiti odgovor na pitanje u pisanom obliku.
13/2

T. Lusavec je u ime Odbora za socijalnu skrb postavila pitanje u svezi zahtjeva gosp. Majića i plaćanja troškova struje u iznosu od 600,oo kuna. Kroz raspravu S. Dadića, V. Klarića i A.Draganić, donesen je zaključak da Odbor postupi prema ovlaštenju i dosadašnjim kriterijima za dodjelu pomoći, a takovi kriteriji neka se primjenjuju prema svim mještanima ili korisnicima usluga iz programa o socijalnoj skrbi. 

13/3
A. Draganić je predložio da se na osnovi zahtjeva Vladimira Kuhte za naknadu troškova stanovanja u svibnju mjesecu 2014. godine jer su u njegovoj kući (staroj) boravila obitelj izbjegla od poplava iz Bosne i Hercegovine. Kroz kratku raspravu je jednoglasno donijeti zaključak da se postupi po zahtjevu te V.Kuhta isplati iznos od 560,oo kuna. 

13/4
A. Draganić je izvijestio nazočne o održavanju Memorijala 12 redarstvenika, a u sklopu kojeg  se u Jarmini održava boćarski turnir, te iznio način i visinu sredstava sa kojima se sufinanciraju pojedine aktivnosti te će se prema istom postupiti i u 2015. godini.

13/5

V. Klarić je kritički se osvrnuo na rad ili nerad Odbora za sport jer u sportu su nastali problemi u funkcioniranju pojedinih klubova te predložio da se Odbor za sport u kojem je on predsjednik radi ne mogućnosti funkcioniranja raspusti.

D. Culi je ispred Odbora za Statut Poslovnik i normativne akte upozorio da prema Poslovniku postoji procedura razrješenja i imenovanja članova Odbora te se ista treba poštovati, a prema kojoj pojedini član može osobno podnijeti ostavku na rad istog kao i prijedlog za raspuštanje ali u potpunosti prema proceduri. 

U raspravi su sudjelovali i drugi vijećnici, M. Matić, M. Rožić, J. Hanžek, S. Benčić a  A. Draganić je predložio da se za sve neaktivne Odbore otvori javna rasprava sa predloženom tematskom sjednicom Općinskog vijeća o istom u roku od 8 dana, te je jednoglasno donijet zaključak da se u što kraćem roku pripremi tematska sjednica o poduzimanju mjera prema neaktivnim Odborima a na istu će se pozvati i vanjski članovi Odbora.   
13/6

D. Culi je istaknuo da je proveden Javni poziv za članove savjeta mladih Općine Jarmina na koji se nažalost nije nitko prijavio te se isti treba ponoviti. 
                                                                                            Predsjednik Općinskog vijeća:
                                                                                                      Mario  Rožić      
